Source: https://finlex.fi/fi/laki/alkup/1971/19710252
Timestamp: 2019-10-17 13:04:37+00:00
Document Index: 9822647

Matched Legal Cases: ['§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25', '§26', '§27', '§28', '§29', '§30', '§31', '§32', '§33', '§34', '§35', '§36', '§37']

Mallioikeusasetus 252/1971 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1971 › 252/1971
Rekisteröintihakemus ja päiväkirja.
1) hakijan nimi, kotipaikka ja osoite sekä, mikäli hakijaa edustaa asiamies, myös tämän nimi, kotipaikka ja osoite;
3) ilmoitus niistä tavaroista, joita varten mallin rekisteröintiä haetaan sekä niistä luokista, joihin malli hakijan mielestä on luokitettava sekä onko malli tavaran ulkomuodon vai koristeen esikuva;
4) ilmoitus siitä, pyydetäänkö 8 §:n mukaista etuoikeutta;
5) ilmoitus siitä, pyytääkö hakija kuulutuksen lykkäämistä mallioikeuslain (221/71) 18 §:n mukaan;
1) mallia esittävä kuva tai kuvia;
3) mallioikeuslain 10 §:n 3 momentissa tarkoitettu vakuutus;
4) jos mallin on luonut muu kuin hakija, asiakirja, joka osoittaa hakijan oikeuden.
Hakemusta tehtäessä on suoritettava 29 §:ssä säädetyt hakemus- ja lisämaksut.
Mallin esittävä kuva on annettava kolmena kappaleena sellaisessa koossa, joka ei ole A 4 (21 cm X 29,7 cm) kokoa suurempi. Jos koko on pienempi kuin A 4, on yksi kuva oltava kiinnitetty A 4-kokoa olevalle valkoiselle paperille. Kuvan tulee olla toisintamiskelpoinen mustavalkoisena toiseen kokoon.
Jos hakemus käsittää useita malleja, on jokaisesta mallista annettava eri kuva. Kuvat ja mahdollisesti annetut mallikappaleet on selvästi merkittävä numerojärjestyksessä.
Rekisteriviranomainen merkitsee rekisterihakemukseen hakemusnumeron ja saapumispäivän.
2) päivä, jona kuva tai mallikappale annettiin, jos se ei ole sama kuin hakemuksen saapumispäivä;
3) tavarat, joita varten mallin rekisteröintiä haetaan ja luokat, joihin malli hakijan mielestä on luokitettava sekä ilmoitus onko malli tavaran ulkomuodon vai koristeen esikuva;
8) onko hakija mallioikeuslain 18 §:n mukaisesti pyytänyt, että hakemusasiakirjat on pidettävä salaisina;
11) hakemuksen käsittelyn keskeyttäminen 14 §:n mukaisen yhteensattuman johdosta vanhemman hakemuksen kanssa. Vastaava merkintä tehdään myös vanhemman hakemuksen päiväkirja-aukeamalle.
Jos malli on esitetty mallin rekisteröintiä tai hyödyllisyysmallin suojaa koskevassa vieraassa maassa annetussa hakemuksessa, joka maa on liittynyt teollisoikeuden suojelemisesta maaliskuun 20 päivänä 1883 solmittuun Pariisin liittosopimukseen, ja mikäli mallin rekisteröintiä haetaan Suomessa kuuden kuukauden kuluessa vieraassa maassa annetun hakemuksen tekemispäivästä, katsotaan mallioikeuslain 2 ja 6 §:ää sovellettaessa täällä annettu hakemus tehdyksi samanaikaisesti kuin hakemus vieraassa maassa. Tätä on sovellettava myös, kun malli on esitetty sellaisessa valtakunnan ulkopuolella tehdyssä hakemuksessa, jonka rekisteriviranomainen erityisistä syistä katsoo sopimusvaltiossa annettuun hakemukseen rinnastettavaksi.
Saadakseen 1 momentissa mainitun etuoikeuden on hakijan pyydettävä sitä Suomessa tehdyssä hakemuksessa ja siinä ilmoitettava, missä ja milloin etuoikeuden perustaksi ilmoitettu hakemus on tehty sekä, niin pian kuin mahdollista, sen numero.
Rekisteriviranomainen voi välipäätöksellä kehottaa hakijaa näyttämään toteen pyydetyn etuoikeuden toimittamalla määräajassa viranomaiselle etuoikeuden perustana olevan hakemuksen vastaanottaneen viranomaisen antaman todistuksen hakemuksen saapumispäivästä ja hakijan nimestä sekä viime mainitun viranomaisen oikeaksi todistaman jäljennöksen hakemuskirjasta ja siihen liitetystä mallia esittävästä kuvasta. Tätä määräaikaa ei saa määrätä päättymään ennenkuin kolme kuukautta on kulunut tässä maassa tehdyn hakemuksen tekemispäivästä.
Jollei rekisteriviranomaisen 1 momentin mukaan antamaa välipäätöstä noudateta, ei etuoikeutta saavuteta.
Mikäli ensimmäisen hakemuksen tekijä tai hänen oikeudenomistajansa on samalle viranomaiselle myöhemmin tehnyt samaa mallia tarkoittavan hakemuksen, voidaan myöhempi hakemus esittää etuoikeuden perustaksi edellytyksellä, että sitä tehtäessä aikaisempi hakemus oli peruutettu, jätetty sillensä tai hylätty asiakirjojen tulematta julkisiksi eikä hakemuksesta ollut jäänyt voimaan mitään oikeutta eikä se ollut ollut etuoikeuden perustana. Jos etuoikeus on saavutettu myöhemmän hakemuksen perusteella, ei aikaisempaan hakemukseen enää voida vedota etuoikeuden perustana.
Haettaessa mallioikeuslain 11 §:ssä tarkoitettua yhteisrekisteröintiä voidaan etuoikeus saavuttaa koskemaan yhtä tai useampia malleja.
Tällaisessa hakemuksessa voidaan etuoikeutta pyytää useiden, myös eri maissa tehtyjen, hakemusten perusteella.
Tällaisista hakemuksista on suoritettava uusi hakemusmaksu sekä 29 §:ssä tarkoitetut lisämaksut, jollei niitä jo aikaisemmin ole suoritettu.
Rekisteröintihakemuksen käsittely.
Rekisteriviranomaisen suorittaman uutuustutkimuksen tulee käsittää virastossa vireillä olevat, ennen hakemispäivää tehdyt mallin rekisteröintihakemukset sekä rekisterissä olevat että siitä poistetut mallit.
Mallin rekisteröitävyys mallioikeuslain 4 §:n säännösten perusteella on tutkittava siinä laajuudessa kuin mallin laatu sitä edellyttää ja niin ettei hakemuksen käsittely oleellisesti viivästy.
Yhteensattuman tapahtuessa mallin rekisteröintiä koskevan aikaisemman hakemuksen kanssa, rekisteriviranomainen voi keskeyttää myöhemmän hakemuksen käsittelyn siihen asti, kunnes aikaisempi hakemus on ratkaistu tai se on tullut julkiseksi taikka yhteensattuma hakemuksen muutoksen johdosta on lakannut. Samoin menetellään, jos rekisteriviranomainen saa tiedon yhteensattumasta aikaisemmin tehdyn patenttia tai tavaramerkkiä koskevan hakemuksen kanssa.
Rekisteröintihakemuksen kuuluttaminen.
2) hakemuksen saapumispäivä tai milloin hakemus mallioikeuslain 13 §:n 1 momentin mukaan on katsottava tehdyksi;
3) hakijan nimi, kotipaikka ja osoite sekä, jos hakijaa edustaa asiamies, myös asiamiehen nimi, kotipaikka ja osoite;
4) mallin luojan nimi ja osoite;
5) ilmoitus niistä tavaroista, joita varten mallin rekisteröintiä on haettu sekä niistä tavaraluokista, joihin malli on luokitettu sekä onko malli tavaran ulkomuodon vai koristeen esikuva;
6) pyydetty etuoikeus ilmoituksin, missä etuoikeuden perustava hakemus on tehty, sen tekemispäivä ja hakemusnumero;
7) kuva tai kuvat mallista;
9) ilmoitus, onko kuva värillinen.
Väite rekisteröintihakemusta vastaan sekä hakijan ja väitteentekijän myöhemmät kirjelmät on liitteineen annettava rekisteriviranomaiselle kolmena kappaleena. Väite on perusteltava.
Hakijalle on toimitettava kappaleet kaikista väitteentekijän antamista kirjelmistä ja liitteistä.
Milloin hakija antaa lausuman väitteen johdosta, rekisteriviranomainen päättää, onko enempi kirjelmien vaihto tarpeen.
Jos hakemusta käsiteltäessä rekisteriviranomaiselle annetaan muuna kuin väitteen tekoa varten säädettynä aikana hakemuksen tutkimisen kannalta merkityksellinen kirjelmä, on siitä ilmoitettava hakijalle. Jos joku on antanut sellaisen kirjelmän ennen kuin hakemuksesta on kuulutettu, on rekisteriviranomaisen, jollei ole kysymys paremmasta oikeudesta malliin, huomautettava hänelle väitteentekomahdollisuudesta, kun hakemuksesta kuulutetaan.
Mallirekisteriä pitää patentti- ja rekisterihallitus.
Kun malli otetaan mallirekisteriin, annetaan sille rekisterinumero. Yhteisrekisteröinnissä annetaan kaikille malleille sama rekisterinumero. Mallioikeuden haltijalle on annettava todistus rekisteröinnistä.
4) ilmoitus niistä tavaroista, joita varten malli on rekisteröity ja niistä tavaraluokista, joihin malli on luokitettu sekä ilmoitus, onko malli tavaran ulkomuodon vai koristeen esikuva;
5) ilmoitus päivästä a) jona rekisteröintihakemus on saapunut tai jona hakemus mallioikeuslain 13 §:n 1 momentin mukaan on katsottava tehdyksi, b) jona hakemusasiakirjat ovat tulleet julkisiksi, c) jona rekisteröintihakemus on kuulutettu ja d) jona malli on merkitty rekisteriin;
8) ilmoitus, onko mallikappale annettu.
Jos yksi tai useampi hakija on samana päivänä tehnyt kahta tai useampaa mallia koskevat hakemukset, joissa esitetyt mallit eivät olennaisesti eroa toisistaan, tehdään malleja rekisteröitäessä tästä merkintä kunkin sellaisen mallin osalta mallirekisteriin ja rekisteröintitodistukseen merkitsemällä niihin kunkin toisen tällaisen mallin hakemus- ja rekisterinumero.
Mallioikeuslain 23 §:n 1 momentissa tarkoitetun mallin rekisteröintiä koskevan kuulutuksen tulee sisältää ilmoitus mallin rekisteröintipäivästä ja rekisterinumerosta sekä ilmoitus hakemuksen hakemusnumerosta ja päivästä, jona hakemuksesta on kuulutettu.
Jos joku on rekisteriviranomaiselle ilmoittanut nostaneensa kanteen rekisteröinnin kumoamisesta, sen siirtämisestä tai pakkoluvan saamisesta, on siitä tehtävä merkintä rekisteriin.
Kun jäljennös tuomioistuimen lopullisesta päätöksestä on toimitettu rekisteriviranomaiselle mallioikeuslain 44 §:n mukaan, tehdään siitä merkintä rekisteriin. Päätöksen saatua lainvoiman tehdään siitä mallirekisteriin merkintä siten, että rekisteristä pääosin ilmenee asian ratkaisu.
Mallioikeuslain 27 §:ssä tarkoitetun merkinnän tulee sisältää oikeuden haltijan nimi, kotipaikka ja osoite sekä mallioikeuden ja käyttöluvan luovutuksen tai siirtymisen tai panttauksen päivämäärä. Käyttöluvan osalta on pyynnöstä merkittävä, onko mallioikeuden haltijan oikeutta myöntää muita käyttölupia rajoitettu.
Edellä 1 momentin säännöksiä on vastaavasti sovellettava pakkoluvan ja mallioikeuslain 32 §:n 2 momentissa tarkoitetun oikeuden merkitsemiseen.
Jos mallioikeuden haltija ilmoittaa mallioikeuslain 33 §:n 1 momentin mukaan luopuvansa mallioikeudestaan ja jos tätä mallioikeutta koskeva käyttölupa on merkitty rekisteriin, on käyttöluvan haltijalle ilmoitettava siitä ja varattava hänelle kohtuullinen aika oikeutensa valvomiseksi asiassa ennenkuin malli poistetaan rekisteristä.
Jos mallin rekisteröinti uudistetaan, tehdään siitä merkintä mallirekisteriin.
Uudistamista koskevassa kuulutuksessa on ilmoitettava mallin rekisterinumero, uudistetun suoja-ajan alkamispäivä sekä mallioikeuden haltijan nimi ja osoite.
Kun malli on poistettu rekisteristä tai kun mallioikeus on lainvoimaisella tuomioistuimen päätöksellä siirretty toiselle, on rekisteriviranomaisen siitä kuulutettava.
Hakemusmaksu mallioikeuslain 47 §:n mukaan 90,―
1) luokkamaksu jokaiselta tavaraluokalta ensimmäisen luokan jälkeen, johon malli luokitetaan 30,―
2) yhteisrekisteröintimaksu jokaiselta mallilta ensimmäisen jälkeen 20,―
3) säilytysmaksu jokaiselta mallikappaleelta 30,―
4) kuulutusmaksu jokaisen kuvan kuulutuksesta ensimmäisen kuvan jälkeen 20,―
Uudelleenkäsittelymaksu mallioikeuslain 14 §:n 3 momentin mukaan 30,―
1) ensimmäiseltä kerralta 150,―
2) toiselta kerralta 300,―
Lisämaksu uudistamishakemuksen yhdeydessä
1) luokkamaksu jokaiselta tavaraluokalta ensimmäisen luokan jälkeen johon malli luokitetaan 30,―
4) jos uudistamismaksu suoritetaan kuluvan rekisteröintikauden umpeenkuluttua 30,―
1) uutta haltijaa 20,―
2) käyttölupaa 20,―
3) panttioikeutta 20,―
4) muuta merkintää 20,―
Mallioikeuslain 22 §:n mukainen valitusmaksu on lain 21 §:ssä tarkoitetuissa asioissa 100 markkaa ja muissa asioissa 50 markkaa.
Maksu, jota ei ole suoritettu oikeassa ajassa tai joka on suoritettu riittämättömänä niin ettei maksua voida hyväksyä, on palautettava.
Milloin mallin rekisteröintiä koskeva hakemus hylätään tai jätetään sillensä, maksetaan hakijalle takaisin puolet suoritetuista hakemus- ja lisämaksuista, kuitenkin niin, että säilytysmaksu palautetaan kokonaan. Milloin mallia ei rekisteröidä kaikkiin luokkiin, joista luokkamaksu on suoritettu, tai kaikkia kuvia, joista kuulutusmaksu on suoritettu, ei julkaista, palautetaan hakijalle puolet niistä luokka- ja kuulutusmaksuista, jotka jäävät pois. Samojen perusteiden mukaan tapahtuu maksujen palautus, jos hakija peruuttaa vireillä olevan hakemuksen tai supistaa sitä.
Mitä edellisessä momentissa on sanottu maksujen palauttamisesta, noudatetaan vastaavasti, kun uudelleenkäsittelyä tai rekisteröinnin uudistamista koskeva hakemus hylätään.
Malli rekisteröidään yhteen tai useampaan tavaraluokkaan. Mallien luokituksen vahvistaa patentti- ja rekisterihallitus.
Mallikappale, joka on annettu mallioikeuslain 10 §:n mukaan, säilytetään rekisteriviranomaisen toimesta,kunnes viisi vuotta on kulunut rekisteröinnin lakkaamisesta. Jos mallioikeuden haltija viisivuotiskauden kuluessa ei ole pyytänyt mallikappaletta takaisin, saa rekisteriviranomainen hävittää sen.
Rekisteriviranomainen antaa, tarkemmat määräykset rekisteröintihakemuksesta ja sen käsittelystä, rekisteröityä mallia koskevista asioista, mallirekisteristä sekä mallioikeusasioissa tehtävistä kuulutuksista.
1§2§3§4§5§6§7§8§9§10§11§12§13§14§15§16§17§18§19§20§21§22§23§24§25§26§27§28§29§30§31§32§33§34§35§36§37§